Фоликулостимулиращ хормон
Фоликулостимулиращият хормон (ФСХ) е хормон, който регулира процеса на узряване на яйцеклетките и на сперматозоидите. Под влияние на ФСХ се секретират и женските полови хормони естрогени от зреещия фоликул.

Механизъм на действие на ФСХ

Фоликулостимулиращ хормон при жената 
Под въздействието на хипофизата (жлеза с вътрешна секреция, намираща се в основата на мозъка) яйчникови клетки отделят естрогени, чието количество се увеличава успоредно с нарастването на фоликула (мехуроподобни структури по повърхността на яйчника). Узряването на яйцеклетките и овулацията (пукане на фоликула и освобождаване на една-единствена яйцеклетка) се стимулира от два хормона, отделяни от хипофизата – ФСХ и лутеинизиращ хормон (ЛХ). Много е важно тези два хормона да се произведат в необходимите количества през цялото време на месечния цикъл, за да може да се осъществи нормална овулация. Под действието на ФСХ фоликулите се стимулират да пораснат.

Фоликулостимулиращ хормон при мъжа 
Този хормон стимулира сперматогенезата в мъжките полови органи, влияейки върху съзряването на сперматогониите до зрели сперматозоиди в семенните каналчета. ФСХ стимулира секрецията на естрогените.

Източници

Външни препратки 
 Зачатие – сайт за семейно планиране и репродуктивно здраве

Хормони